СЪДЪРЖАНИЕ

1. БЮДЖЕТНА ПРОЦЕДУРА 3

2. КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ 5

3. ИЗПЪЛНЕНИЕ НА БЮДЖЕТА НА ЕФГЗ ЗА 2010 г. 9

4. Коментари относно изпълнението на бюджета на ефгз за 2010 г. 10

5. ИЗПЪЛНЕНИЕ НА ЦЕЛЕВИТЕ ПРИХОДИ 12

6. РАЗПРЕДЕЛЕНИЕ ПО ВИДОВЕ РАЗХОДИ 13

ПРИЛОЖЕНИЕ 1 ПРИЛОЖЕНИЕ 2 ПРИЛОЖЕНИЕ 3 ПРИЛОЖЕНИЕ 4-I ПРИЛОЖЕНИЕ 4-II ПРИЛОЖЕНИЕ 5 ПРИЛОЖЕНИЕ 6 | БЮДЖЕТНА ПРОЦЕДУРА ЗА 2010 г. — Бюджетни кредити за поети задължения по линия на ЕФГЗ Дял на бюджета на ЕФГЗ в бюджета на ЕС за периода 2004—2010 г. Анализ на изпълнението на бюджета на ЕФГЗ — 2010 финансова година Анализ на изпълнението на бюджета на ЕФГЗ — 2010 финансова година. целеви приходи. C4 Анализ на изпълнението на бюджета на ЕФГЗ — 2010 финансова година. целеви приходи. C5 Изпълнение на бюджета на ЕФГЗ по глави и държави-членки — 2010 финансова година Динамика на разпределение на разходите на ЕФГЗ — бюджетни години 2005—2010 |

Забележка: Настоящият доклад е придружен от подробен работен документ на Комисията. Пълният текст на настоящия работен документ (на английски език) и приложените таблици (на английски език) ще бъдат на разположение и в уебсайта на ГД „Земеделие и развитие на селските райони“ в интернет портала „Европа“ (http://ec.europa.eu/agriculture/fin/finrep_en.htm). |

БЮДЖЕТНА ПРОЦЕДУРА[1]

Предварителен проектобюджет за 2010 г.

Предварителният проектобюджет за 2010 г. беше приет от Комисията и предложен на бюджетния орган на 29.4.2009 г. Предложените бюджетни кредити за поети задължения за Европейския фонд за гарантиране на земеделието (ЕФГЗ) по функция 2 от финансовата рамка за 2007—2013 г. възлизаха на 43 744,9 млн. EUR.

Проектобюджет за 2010 г.

Съветът прие проектобюджета за 2010 г. през юли 2009 г. Бюджетните кредити за поети задължения по линия на ЕФГЗ бяха намалени с 354,9 млн. EUR спрямо предварителния проектобюджет на 43 389,98 млн. EUR

Писмо за внасяне на корекции за 2010 г.

През октомври 2009 г. Комисията прие писмо за внасяне на корекции № 2 към предварителния проектобюджет за 2010 г., определящо изискванията за бюджетни кредити за поети задължения по линия на ЕФГЗ на44 049,8 млн. EUR, което е с 304,9 млн. EUR повече в сравнение с предварителния проектобюджет. Това увеличение включваше главно сумата от 280 млн. EUR, предвидена за специфично подпомагане на сектора на млякото и млечните продукти след кризата в този сектор.

Приемане на бюджета за 2010 г.

Второто четене от Съвета се проведе през ноември 2009 г. В сравнение със сумата съгласно писмото за внасяне на корекции бюджетните кредити за поети задължения по линия на ЕФГЗ бяха намалени с 231 млн. EUR на 43 818,8 млн. EUR2, включващи сега 300 млн. EUR за специфично подпомагане на сектора на млякото и млечните продукти, както и увеличение с – 230 млн. EUR на отрицателните разходи във връзка със счетоводното уравняване на сметките на ЕФГЗ.

Европейският парламент прие бюджета за 2010 г. на сесията си през декември 2009 г.

Гласуваните бюджетни кредити за поети задължения по линия на ЕФГЗ възлизаха общо на 43 819,8 млн. EUR. В рамките на тази обща сума бяха предвидени бюджетни кредити за поети задължения в размер на 4 395,3 млн. EUR за пазарни мерки по глава 05 02, а 39 273,0 млн. EUR бяха предвидени за преки помощи по глава 05 03. Освен това в бюджета за 2010 г. бяха предвидени бюджетни кредити за поети задължения в размер на 371,9 млн. EUR за област на политиката 17 „Здравеопазване и защита на потребителите“, и 30,5 млн. EUR за област на политиката 11 „Морско дело и рибарство“.

За подробности вж. приложение 1.

Целеви приходи, предназначени за ЕФГЗ[2]

В съответствие с член 34 от Регламент (ЕО) № 1290/2005 относно финансирането на Общата селскостопанска политика сумите, получени от финансови корекции по силата на решения за уравняване по съответствие, от възстановявания вследствие на нередности, както и от налога в сектора на млякото и млечните продукти, се смятат за целеви приходи, които се използват за финансиране на разходите по линия на ЕФГЗ. Целевите приходи могат да бъдат използвани, частично или изцяло, за покриване на разходите по линия на ЕФГЗ, ако бюджетните кредити, предоставени от бюджетния орган, не са достатъчни за финансиране на разходите, направени от държавите-членки. В случай че всички или част от тези приходи не бъдат използвани, те ще бъдат автоматично пренесени в следващата бюджетна година с цел финансиране на бюджетните нужди през същата година.

В момента на съставянето на бюджета за 2010 г. бе направена прогноза за приходите — както за сумата, която се очакваше да бъде събрана в хода на 2010 бюджетна година, така и за сумата, която се очакваше да бъде пренесена от 2009 бюджетна година към 2010 бюджетна година. Тази оценка беше взета предвид при приемането от бюджетния орган на бюджетните кредити за 2010 г. По-специално:

- приходите от финансови корекции при уравняването по съответствие и от нередности бяха оценени съответно на 600,0 млн. EUR и 91,0 млн. EUR, а приходите от налога в сектора на млякото и млечните продукти — на 98,0 млн. EUR. Така общата сума от целевите приходи, която се очаква да постъпи през 2010 бюджетна година, бе оценена на 789,0 млн. EUR.

- Сумата на целевите приходи, която се очаква да бъде пренесена от 2009 бюджетна година към 2010 бюджетна година, беше оценена на 133,0 млн. EUR.

Общата сума от 922,0 млн. EUR беше взета предвид, като бяха намалени поисканите бюджетни кредити за оперативните фондове за организациите на производителите в сектора на плодовете и зеленчуците с 222,0 млн. EUR и за схемата за единно плащане — със 700,0 млн. EUR. След като взе предвид тези суми, бюджетният орган отпусна накрая бюджетни кредити за тези схеми в размер съответно на 547,0 млн. EUR и 28 480,0 млн. EUR.

Временни суми за преструктуриране в сектора на захарта[3]

Временните суми за преструктуриране в сектора на захарта, посочени в член 11 от Регламент (ЕО) № 320/2006 на Съвета, се разглеждат като целеви приходи за финансиране на помощта за преструктуриране на захарната промишленост и на други помощи, предвидени от Фонда за преструктуриране на захарната промишленост. За всяка пазарна година, считано от 2006—2007 г. до 2008—2009 г., тези суми са свързани с количествените квоти за захар, инулинов сироп и изоглюкоза, предоставени на операторите във всяка държава-членка, и следва да бъдат изплатени на Фонда от държавите-членки на две вноски, чиито срокове са 31 март и 30 ноември съответно за всяка година.

При съставянето на бюджета за 2010 г. размерът на тези приходи, които се очаква да бъдат прехвърлени в бюджета на ЕС в рамките на годината, беше оценен на 606,8 млн. EUR. Същевременно се очакваше сумата от 717,9 млн. EUR да бъде пренесена от 2009 бюджетна година към 2010 бюджетна година.

Дял на бюджета на ЕФГЗ в общия бюджет на ЕС

Делът на окончателния бюджет на ЕФГЗ (бюджетни кредити за поети задължения) в общия бюджет на ЕС за периода 2004—2010 г. е представен в приложение 2.

КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ

Управление на бюджетните кредити

Разполагаеми бюджетни кредити за 2010 финансова година:

В EUR |

Разходна част на бюджета (1) | Бюджетни кредити за поети задължения | Бюджетни кредити за плащания | Приходна част на бюджета (ЦП) (2) | Прогнози |

1. Първоначални бюджетни кредити за ЕФГЗ | 43 819 801 768 | 43 917 807 586 | 1. Уравняване по съответствие | 600 000 000 |

2. Коригиращи бюджети | 0 | 0 | 2. Нередности | 91 000 000 |

3. Междинна сума на първоначалните бюджетни кредити за ЕФГЗ, от които: | 43 819 801 768 | 43 917 807 586 |

3а. Бюджетни кредити под съвместно управление (без ПИРСР ЕС 10) (3) | 43 360 100 000 | 43 360 100 000 | 3. Допълнителен налог от производителите на мляко | 98 000 000 |

3б. Бюджетни кредити под централизирано управление (4) | 459 701 768 | 341 107 586 | 4. Временни суми за преструктуриране в захарния сектор (5) | 607 000 000 |

3в. Бюджетни кредити за ПИРСР ЕС 10 | 0 | 216 600 000 | Общо прогнозирани ЦП | 1 396 000 000 |

4. Прехвърляне в/от ЕФГЗ през годината | -83 529 | 45 666 471 |

5. Окончателни бюджетни кредити за ЕФГЗ, от които: | 43 819 718 239 | 43 963 474 057 |

5а. Бюджетни кредити под съвместно управление (без ПИРСР ЕС 10) | 43 360 100 000 | 43 360 100 000 |

5б. Бюджетни кредити под централизирано управление | 459 618 239 | 400 024 057 |

5в. Бюджетни кредити за ПИРСР ЕС 10 (6) | 0 | 203 350 000 |

(1) Бюджетни кредити, вписани в бюджета за 2010 г., като се отчитат целевите приходи, които се очаква да постъпят през 2010 г., и приходите, пренесени от 2009 г. към 2010 г. в съответствие с член 10 от Регламент (ЕО) № 1605/2002 на Съвета. (2) ЦП: Целеви приходи, които се очаква да постъпят. Не са вписани суми от приходи в ред приходи (p.m.)[4], но прогнозираната сума е посочена в коментарите по бюджетните редове. (3) ПИРСР: Преходен инструмент за развитие на селските райони за ЕС 10. (4) 80 % от кредитите за поети задължения се отнасят до разходи за ветеринарни и фитосанитарни мерки в област на политиката 17 „Здравеопазване и защита на потребителите“. Останалата част се разпределя по равно за разходите за политическа стратегия и координиране по област на политиката 05 „Земеделие и развитие на селските райони“ и за мерки в подкрепа на пазарите на риба и рибни продукти по област на политиката 11 „Морско дело и рибарство“. (5) Този приход се използва като бюджетни кредити за плащане на помощите за Фонда за преструктуриране на захарната промишленост. (6) В хода на бюджетната година първоначалните бюджетни кредити за плащания в размер на 216,6 млн. EUR бяха намалени на 203,35 млн. EUR чрез вътрешно прехвърляне на бюджетни средства. |

Усвояване на разполагаемите бюджетни кредити за 2010 финансова година:

В EUR |

Усвояване на бюджетните кредити за поети задължения | Усвояване на бюджетните кредити за плащания |

Съвместно управление (едногодишни бюджетни кредити) | 43 932 376 108,90 | 43 932 376 108,90 |

Разходи под централизирано управление (1) | 443 936 238,44 | 344 004 974,21 |

ПИРСР ЕС 10 | 0,00 | 199 348 292,50 |

Общо (включително Фонд за преструктуриране на захарната промишленост) Фонд за преструктуриране на захарната промишленост Общо (без Фонда за преструктуриране на захарната промишленост) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 |

(1) Общите разходи под централизирано управление включват сумата от4,98 млн. EUR, финансирани от целеви приходи.

За 2010 финансова година действително усвоените бюджетни кредити за поети задължения възлизат на 44 376 312 347,34 EUR, а действително усвоените бюджетни кредити за плащания — на 44 475 729 375,61 EUR.

Изпълнение на бюджета — разходи под централизирано управление от Комисията

В EUR |

Разходи под централизирано управление | Бюджетни кредити за поети задължения | Отменени задължения | Бюджетни кредити за плащания | Пренос към 2011 г. (2) |

Бюджетни кредити (C1) (1) | 459 618 239,00 | - | 400 024 057,00 | - |

Изпълнение (C1) | 438 956 113,58 | - | 314 076 513,37 | 31 740 465,18 |

Освободени бюджетни кредити | 20 662 125,42 | - | 85 947 543,63 | - |

(1) Включва прехвърляния в/от ЕФГЗ: – 83 529 EUR за бюджетни кредити за поети задължения и 58 916 471 EUR за бюджетни кредити за плащания (2) Пренос към 2011 г. единствено на едногодишни бюджетни кредити |

Кредити за поети задължения в размер на 459,6 млн. EUR бяха предвидени за разходи под централизирано управление в бюджета за 2010 г. През 2010 г. бе поето задължение за сума в размер на 439 млн. EUR. Остатъкът в размер на 20,6 млн. EUR от тези бюджетни кредити беше освободен. Приблизително 80 % от кредитите за поети задължения се отнасят до разходи за ветеринарни и фитосанитарни мерки в област на политиката 17 „Здравеопазване и защита на потребителите“. Останалата част се разпределя по равно за разходите за политическа стратегия и координиране по област на политиката 05 „Земеделие и развитие на селските райони“ и за мерки в подкрепа на пазарите на риба и рибни продукти по област на политиката 11 „Морско дело и рибарство“.

От 2007 г. насам в съответствие с член 149 от Финансовия регламент по-голямата част от бюджетните кредити по линия на ЕФГЗ за разходи под централизирано управление от Комисията представляват многогодишни бюджетни кредити. Автоматичното пренасяне към 2011 г., което се отнася само за едногодишни бюджетни кредити, е за сума от 31,7 млн. EUR.

Месечни плащания

Месечни плащания в полза на държави-членки

Месечни плащания за покриване на разходите

В член 15 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика[5] е посочено, че „ Комисията извършва месечни плащания … за възстановяване на разходите, извършени от разплащателните агенции на държавите-членки през референтния месец “. Месечните плащания се извършват за всяка държава-членка най-късно на третия работен ден от втория месец, следващ този, през който са направени разходите.

Месечните плащания представляват възстановяване на вече направени нетни разходи (след приспадане на приходите) и се предоставят въз основа на месечни декларации, изпращани от държавите-членки[6]. Ежемесечното осчетоводяване на разходите и приходите се подлага на проверки и корекции въз основа на подробна декларация[7]. Освен това въпросните плащания ще бъдат финализирани след решенията за счетоводно уравняване на сметките.

Плащанията, извършени от държавите-членки от 16.10.2009 г. до 15.10.2010 г., са покрити от системата за месечни плащания. Останалите плащания се извършват пряко от Комисията за ограничен брой мерки.

Общата нетна сума на осъществените месечни плащания за 2010 финансова година е 42 315 080 082,3 EUR.

Решения относно месечни плащания за 2010 г.

За финансовата 2010 година Комисията прие дванадесет решения относно месечни плащания. Освен това през декември 2010 г. беше прието решение за допълнително месечно плащане, коригиращо вече отпуснатите спрямо общия размер на разходите за тази година.

ИЗПЪЛНЕНИЕ НА БЮДЖЕТА НА ЕФГЗ ЗА 2010 г.

Въведение

Селскостопанската 2010 година се характеризираше с нарастване на цените на селскостопанската продукция както в ЕС, така и на световните пазари. Благоприятното положение на селскостопанските пазари бе подкрепено допълнително от общата икономическа ситуация, тъй като държавите постепенно започнаха да излизат от най-дълбоката рецесия от десетилетия насам. Разходите на ЕФГЗ и използването на наличните бюджетни кредити за поети задължения за пазарни мерки останаха почти на равнището си за 2009 г., като бяха повлияни главно от нарасналата потребност от интервенции за зърнените храни, оперативните фондове за организациите на производителите в сектора на плодовете и зеленчуците и плащането на помощта за мерките, предприети през 2009 г. от Комисията за сектора на млякото и млечните продукти. По отношение на преките плащания равнището на разходите на ЕФГЗ беше по-високо в сравнение с 2009 г. поради продължаващото поетапно въвеждане на тези плащания в ЕС-12 през 2010 г.

Усвояване на бюджетните кредити на ЕФГЗ

Изпълнението на бюджета възлезе на 44 046,0 млн. EUR. Тези разходи бяха финансирани от първоначалните бюджетни кредити, като беше използван целият размер от 141,7 млн. EUR на пренесените от 2009 година целеви приходи, както и част от постъпилите през 2010 година целеви приходи, възлизаща на105,4 млн. EUR от общо 1 010,5 млн. EUR.

В рамките на област на политиката 05 „Селско стопанство и развитие на селските райони“ разходите за пазарни мерки възлязоха на 3 983,8 млн. EUR, а за преки помощи — на 39 675,7 млн. EUR. Направените разходи за преки помощи превишиха одобрените бюджетни кредити и част от тях беше покрита чрез прехвърляне на кредити от други бюджетни позиции, а друга част — от приходите, предназначени за бюджета на ЕФГЗ.

Освен това горепосочената обща сума за изпълнението включва разходи в размер на 30,4 млн. EUR за мерки в подкрепа на пазарите на риба и рибни продукти, както и разходи в размер на 359,9 млн. EUR[8] за ветеринарни и фитосанитарни мерки.

За подробности относно изпълнението на бюджета по области на политиката вж. приложение 3.

В приложение 5 се дава разпределението на разходите за пазарни мерки, преки плащания и одит на разходите за селското стопанство по статии и по държави-членки.

Коментари относно изпълнението на бюджета на ефгз за 2010 г .

Кратък коментар относно усвояването на бюджетните кредити за селското стопанство се дава по-долу въз основа на информация, включена в приложение 3.

Глава 05 02: Интервенции на селскостопанските пазари

Въведение

Плащанията за тази част от бюджета възлязоха общо на 3 983,8 млн. EUR и те бяха финансирани от одобрените бюджетни кредити в размер на 4 395,3 млн. EUR. Останалите налични бюджетни кредити бяха прехвърлени в други бюджетни позиции с цел да се покрият допълнителните разходи, необходими за схемата за единно плащане и за счетоводното уравняване на сметките на ЕФГЗ. По отношение на целевите приходи 1,9 млн. EUR бяха използвани за покриване на направените разходи в сектора на плодовете и зеленчуците, а наличният остатък беше пренесен към 2011 г.

Зърнени храни

След добрата реколта и общия спад на цените на зърнените храни превишаването на бюджетните кредити за този сектор се дължи преди всичко на факта, че интервенционните запаси се увеличиха от около 1,56 млн. тона в началото на годината на около 5,56 млн. тона в края на годината главно чрез покупки на ечемик.

Възстановявания за продукти извън приложение I

Държавите-членки направиха по-малки разходи от предвидените главно за плащанията по режима за възстановявания за млечни продукти, съдържащи се в преработени селскостопански продукти за износ, тъй като след значителното подобрение на положението на пазара на мляко и млечни продукти Комисията определи през ноември 2009 г. нулева ставка на възстановяване.

Хранителни програми

Леката степен на неизпълнение от сектора се дължеше главно на факта, че някои държави-членки не изпълниха изцяло своя одобрен план за раздаване на зърнени храни и обезмаслено мляко на прах за 2010 г. и че бяха декларирани по-малки от предвидените административни, трансферни и транспортни разходи по операциите за раздаване през 2010 г. Очаква се тези разходи да бъдат декларирани през 2011 г.

Плодове и зеленчуци

Преизпълнението от сектора се дължеше главно на по-големите плащания, направени от държавите-членки за оперативните фондове за организациите на производителите и за помощи за предварителното признаване на групи производители, в сравнение с одобрените бюджетни кредити. Тези по-големи плащания бяха покрити чрез прехвърляне на кредити от други бюджетни позиции и от приходите, предназначени за този сектор.

Продукти от лозаро-винарския сектор

Основните мерки, финансирани в този сектор, са националните програми за подпомагане и схемата за изкореняване. Разходите на държавите-членки по техните национални програми за подпомагане бяха малко по-ниски от сумите, предвидени във въпросните програми, но независимо от това програмите бяха удовлетворително изпълнени с усвояване на приблизително 99 % от предвидените кредити. Държавите-членки направиха по-малки разходи и за помощите по схемата за изкореняване в сравнение със сумата, предвидена в бюджета.

Мляко и млечни продукти

Бюджетните кредити за сектора се основаваха на очакваните потребности, породени от трудното положение през 2009 г. на пазара на мляко и млечни продукти. В крайна сметка, въпреки извършените по-големи плащания за сектора през 2010 г., одобрените бюджетни кредити не бяха усвоени изцяло главно поради значителното подобрение на условията на пазара на мляко и млечни продукти в края на 2009 г., което накара Комисията да определи през ноември 2009 г. нулева ставка на възстановяванията при износ за млечни продукти и доведе до прекратяване на по-нататъшното подаване на обезмаслено мляко на прах и масло за публично съхранение. Поради това плащанията на държавите-членки за възстановявания при износ бяха по-малки, а изваждането от публични складове както на масло, така и на обезмаслено мляко на прах доведе като цяло до нетни приходи от публичното складиране на тези продукти.

Глава 05 03: Преки помощи

Одобрените бюджетни кредити за тази глава от бюджета за 2010 г. възлизаха на 39 273,0 млн. EUR, докато плащанията възлязоха на приблизително 39 675,7 млн. EUR. Това привидно надхвърляне на бюджета се дължеше главно на схемата за единно плащане, бюджетните кредити за плащания по която бяха намалени, за да се вземат предвид целевите приходи, и част от него беше покрита от приходите, предназначени за тази схема в бюджета за 2010 г., а друга част — чрез прехвърляне на кредити от други бюджетни позиции.

Глава 05 07: Одит на селскостопанските разходи

Статия 05 07 01: Контрол на селскостопанските разходи

Тази статия включва главно сумите за финансиране на бюджета на ЕФГЗ чрез корекции в резултат на счетоводно уравняване на сметки и от неспазване на сроковете за плащания към бенефициерите. Окончателната обща сума на тези корекции възлезе на – 54,2 млн. EUR. Бюджетните кредити за 2010 г., одобрени от бюджетния орган, възлизаха на – 310 млн. EUR за тези корекции. Комисията приключи тази сметка чрез прехвърляне на одобрени бюджетни кредити в размер на 256 млн. EUR, останали в наличие в бюджета в частта му за пазарни интервенции.

ИЗПЪЛНЕНИЕ НА ЦЕЛЕВИТЕ ПРИХОДИ

Целеви приходи, предназначени за ЕФГЗ

Действително пренесените от 2009 г. към 2010 г. целеви приходи възлязоха на 141,7 млн. EUR и, в съответствие с член 10 от Финансовия регламент, бяха изцяло усвоени за финансиране на разходите на 2010 бюджетна година. С тази сума бяха покрити разходи в размер на 0,7 млн. EUR за оперативните фондове за организациите на производителите, 140,7 млн. EUR за схемата за единно плащане, 0,1 млн. EUR за счетоводното уравняване на сметки от предходни години и 0,2 млн. EUR за проучванията на структурата на земеделските стопанства.

Постъпилите през 2010 г. целеви приходи възлязоха на 1 010,5 млн. EUR. От постъпилите през 2010 г. целеви приходи една част в размер на 105,4 млн. EUR беше използвана за покриване на направените през годината разходи за сектора на плодовете и зеленчуците и за схемата за единно плащане. Остатъкът в размер на 905,1 млн. EUR автоматично беше пренесен в бюджета за 2011 г. за финансиране на бюджетните нужди за същата година.

За подробности вж. приложения 4-I и 4-II.

Целеви приходи, отнасящи се за временните суми за преструктуриране в сектора на захарта

Общата сума на целевите приходи, платени от държавите-членки през 2010 г., възлезе на 606,8 млн. EUR, т.е. равняваща се на първоначалната оценка. Освен това целевите приходи, пренесени от 2009 г. към 2010 г., възлязоха на 768,3 млн. EUR. Следователно общите целеви приходи, налични в бюджета на ЕС за 2010 г. под формата на временни суми за преструктуриране, достигнаха 1 375,1 млн. EUR. След направените плащания на помощи за бенефициерите по линия на Фонда за преструктуриране на захарната промишленост оставащите временни суми за преструктуриране възлизат на 1 044,8 млн. EUR и са пренесени към 2011 г.

За подробности вж. приложения 4-I и 4-II.

Фонд за преструктуриране на захарната промишленост

През 2010 бюджетна година държавите-членки изплатиха нетно общо около 330,3 млн. EUR за помощи за преструктурирания сектор на захарната промишленост, за помощи с цел диверсификация, както и за помощи за рафиниране на захар. Тези помощи бяха изплатени от горепосочените приходи от временни суми за преструктуриране в сектора на захарта и по-специално от целевите приходи, пренесени от 2009 г. към 2010 г.

За подробности вж. приложение 3.

РАЗПРЕДЕЛЕНИЕ ПО ВИДОВЕ РАЗХОДИ

Общите разходи по линия на ЕФГЗ възлизат на 44 046 млн. EUR (без Фонда за преструктуриране на захарната промишленост). По-долу са представени тези разходи, разпределени по основни категории, заедно с техния дял в общите разходи по линия на ЕФГЗ за 2010 г.:

Складиране

Разходите за складиране възлязоха на 93,6 млн. EUR, т.е. 0,21 % от общите разходи. Основните обхванати продукти бяха зърнени храни, вино, маслиново масло и сирене.

Възстановявания при износ

Разходите за възстановявания при износ възлязоха на 385,1 млн. EUR, т.е. 0,87 % от общите разходи и се отнасяха главно за млечни продукти, свинско месо, продукти извън приложение I и говеждо месо.

Други пазарни мерки

Разходите за други пазарни мерки, освен складирането и възстановяванията при износ, възлязоха на 3 454,8 млн. EUR, т.е. 7,84 % от общите годишни разходи. Тази категория обхваща разходи, свързани главно с пазарите на зърнени храни, хранителните програми, пазарите на плодове и зеленчуци, вино, мляко и млечни продукти, говеждо и телешко месо, и свинско месо. Тези разходи включват и други по-малки суми, както и корекциите вследствие одита на разходите за селското стопанство.

Преки плащания

Разходите за преки плащания възлязоха на 39 675,7 млн. EUR, т.е. 90,1% от общите разходи.

Преки разходи под централизирано управление

Тези разходи в размер на 443,9 млн. EUR, т.е. 1,01 %, бяха изплатени пряко от Комисията и бяха главно за ветеринарни и фитосанитарни мерки, както и за системата за земеделска счетоводна информация и проучвания на структурата на земеделските стопанства.

Развитие на селските райони

В бюджета за 2010 г. не бяха предвидени бюджетни кредити за поети задължения по линия на секция „Гарантиране“ на бившия ФЕОГА[9]. Същевременно държавите-членки декларираха възстановявания на изплатени преди това суми в размер на 7,1 млн. EUR.

Динамиката на това разпределение по вид на разходите за периода 2005―2010 г. е представена в приложение 6.

[pic]

[pic]

[pic][pic]

[pic][pic][pic]

[1] Тази процедура е представена в приложение 1.

2 Сумата от 300 млн. EUR, предвидена за специфично подпомагане на сектора на млякото и млечните продукти, първоначално беше в резерва.

[2] Тези суми не са вписани в бюджетните редове „Приходи“ (статия 670 за целевите приходи, предназначени за ЕФГЗ), но те се споменават в коментарите по бюджетните редове относно тази статия.

[3] Тези суми не са вписани в бюджетните редове „Приходи“ (статия 680 за временните суми за преструктуриране в сектора на захарта), но те се споменават в коментарите по бюджетните редове относно тази статия.

[4] символичен запис: „pour mémoire“.

[5] ОВ L 209, 11.8.2005 г., стр. 1.

[6] Въпросните месечни декларации за разходите се изпращат от държавите-членки с декларацията на 10-то число на месец N+1.

[7] Подробните декларации се изпращат всеки месец от държавите-членки (под формата на таблица 104) на 20-то число на месец N+1.

[8] Тази сума включва плащания в размер на 4,8 млн. EUR по област на политиката 17 въз основа както на пренесени от 2009 г. към 2010 г. целеви приходи, така и на нови целеви приходи, постъпили през 2010 г.

[9] Развитие на селските райони, финансирано от секция „Гарантиране“ на бившия Европейски фонд за ориентиране и гарантиране на земеделието (ФЕОГА) — програмен период 2000—2006 г.